A investigación de campo de Kingsley aportó muita información sobre a forma de vida d'os africans occidentals en Europa en o decenio de 1890, utilizando o que alavez yeran metodos de treballo etnolochicos relativament nuevos. En fer-lo, entendió que o suyo treballo yera completament politico: argumentó contra a noción prevaleciente en Europa y America en ixe inte que os negros yeran "primitivos" y que Europa heba de "civilizar" Africa. Partis d'o suyo treballo son pro contradictorias; por o que nunca qüestionó a ideolochía d'a supremacía blanca y l'imperialismo europeu expansivo. A o mesmo tiempo, a suya voluntat de comprender a os africans sobre a base d'os nuevos metodos d'investigación d'a epoca, sobre tot a traviés d'o suyo estilo narrativo animau, tamién contribuyó a una imachen mas diferenciada d'a chent d'Africa occidental en Anglaterra.